Podocarpaceae is die geelhout-familie wat hoort tot die orde Pinales. Daar is 150 spesies wat wêreldwyd tot die familie hoort waarvan vier plaaslik voorkom en al vier is bome. Die familie is groot immergroen woudbome. Hierdie familie dra nie blomme nie maar produseer baie primitiewe en gereduseerde keëls. Die manlike bome se keëls is katjiesagtig. Die vroulike bome se saadkoppe - wat later tot saad ontwikkel - kom alleen of in pare voor sodat een of twee sade geproduseer word. Die blare van die bome is smal met parallelle are en die rande is glad. Die vrugte is ronderig en word deur voëls en vlermuise verspei. Suid-Afrikaanse spesies is: Breëriviergeelhout (Podocarpus elongatus) Henkel-se-geelhout (Podocarpus henkelii) Opregte Geelhout (Podocarpus latifolius) Outeniekwageelhout (Afrocarpus falcatus) 'n Nie-Suid-Afrikaanse spesie: Oos-Afrikaanse geelhout (Afrocarpus gracilior) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.